PANEVĖŽIO RAJONO SAVIVALDYBĖS

APLINKOS APSAUGOS PROGRAMOS (NR. 07) APRAŠYMAS

|  |  |
| --- | --- |
| Biudžetiniai metai | **2018 metai** |
| **Asignavimų valdytojas, kodas** | Panevėžio rajono savivaldybės administracija, 188774594 |
| Vykdytojai, kodas | Panevėžio rajono savivaldybės administracija, 1Vietinio ūkio skyrius, 1.13Architektūros skyrius, 1.17 |
| **Programos pavadinimas** | **Aplinkos apsaugos programa** | Kodas | **07** |
| **Programos parengimo argumentai** | Panevėžio rajono savivaldybės taryba, vadovaudamasi Lietuvos Respublikos savivaldybių aplinkos apsaugos rėmimo specialiosios programos įstatymu, kasmet tvirtina Aplinkos apsaugos rėmimo specialiąją programą. Tačiau šios programos finansinių išteklių nepakanka įgyvendinti visoms aplinkos apsaugos priemonėms, todėl savivaldybėje rengiama Aplinkos apsaugos programa, kuri apima ne tik Aplinkos apsaugos rėmimo specialiojoje programoje patvirtintas priemones, bet ir papildomas, finansuojamas iš kitų šaltinių. |
| **Ilgalaikis prioritetas****(pagal strateginį plėtros planą)** | Sveika, saugi ir švari gyvenamoji aplinka | **Kodas** | **II** |
| **Šia programa įgyvendinamas strateginis tikslas:** | Gerinti gyvenimo kokybę rajone, užtikrinant socialinių paslaugų kokybę ir prieinamumą, kuriant saugią ir švarią aplinką | Kodas | **02** |
| **Programos tikslas** | Mažinti aplinkos taršą, siekiant sukurti švarią ir saugią aplinką rajone | Kodas | **01** |
| **Tikslo įgyvendinimo aprašymas:** **Tikslo įgyvendinimo uždaviniai:****01 uždavinys**. **Modernizuoti nuotekų surinkimo bei atliekų šalinimo sistemas.**Dalis gyvenviečių Panevėžio rajone neturi pakankamai išplėtoto vandens tiekimo, nuotekų surinkimo tinklo, ne visi savivaldybės gyventojai naudojasi komunalinių atliekų surinkimo sistema. Numatoma toliau remontuoti ir atnaujinti vandens tiekimo ir nuotekų šalinimo sistemas. Kartu su Panevėžio regiono atliekų tvarkymo centru parengtas priemonės 05.2.1-APVA-R-008 „Komunalinių atliekų tvarkymo infrastruktūros plėtra“ investicinis projektas, kuriame numatoma Panevėžio rajone įrengti (rekonstruoti) 72 konteinerines atliekų surinkimo aikšteles. Planuojama pastatyti po 72 antrinių žaliavų (pakuočių atliekų) surinkimo konteinerius, skirtus stiklo, popieriaus ir plastikų atliekoms rinkti, 72 konteinerius tekstilės atliekoms rinkti ir 10 konteinerių maisto atliekoms rinkti.**Produkto kriterijus (2018 m.):**1. Rekonstruota (suremontuota, įrengta) vandentvarkos objektų – 1 vnt.**03 uždavinys. Gerinti vandens telkinių būklę bei tvarkyti juos supančią aplinką.**Siekiant užtikrinti savivaldybės teritorijoje esančių vandens telkinių būklę, numatoma prižiūrėti išvalytus Sanžilės, Nevėžio ir Lėvens upių vagų ruožus, numatoma vykdyti išvalytų upių ruožų vandens kokybės stebėseną. Siekiant sumažinti aplinkos teršimą, numatoma toliau tvarkyti užterštas teritorijas, prižiūrėti želdinius, remontuoti hidrotechninius statinius, vykdyti prevencijos priemones, siekiant išvengti žalos aplinkai. Siekiant sudaryti tinkamas sąlygas rekreacijai, planuojama tvarkyti poilsio vietas prie vandens telkinių. Taip pat numatyta įrengti 2 vandens transporto nuleidimo vietas (prie Juodžio ežero, Vadoklių seniūnijoje ir prie Liberiškio tvenkinio, Naujamiesčio seniūnijoje).**Produkto kriterijai (2018 m.):**1. Sutvarkyta (prižiūrima) poilsio vietų prie vandens telkinių – 1 vnt.;2. Suremontuota hidrotechninių statinių – 1 vnt.;3. Įrengta vandens transporto nuleidimo vietų – 2 vnt.**04 uždavinys. Pašalinti aplinkos taršos šaltinius.**Panevėžio rajono savivaldybės duomenimis, komunalinių atliekų tvarkymo paslaugas gauna apie 90 proc. savivaldybės gyventojų. Taikomas konteinerinis atliekų surinkimo būdas, gyventojai skatinami rūšiuoti buityje susidarančias atliekas. Šiam tikslui įgyvendinti didesnėse gyvenvietėse pastatyti rūšiuojamų atliekų konteineriai, skatinamas individualus bioskaidžių atliekų kompostavimas vietoje. Gyventojai naudojasi individualaus kompostavimo konteineriais. Atskirai surenkamos buitinės pavojingos atliekos (akumuliatoriai, liuminescencinės lempos, baterijos, elektrolitas, tepalinė alyva, dažai, lakai, elektroninė įranga) ir išvežamos utilizuoti. Toliau planuojama tvarkyti bešeimininkėmis atliekomis užterštas teritorijas, baigti išvalyti ir sutvarkyti buvusios asfaltbetonio bazės teritoriją Trakiškio kaime, Miežiškių seniūnijoje. Šis projektas finansuojamas pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonę 05.6.1-APVA-V-020 „Užterštų teritorijų tvarkymas“ lėšomis.Siekiant užtikrinti, kad aplinkos būklė neblogėtų, būtų mažinamas aplinkos teršimas, mažėtų aplinkos oro tarša, reikalinga toliau plėtoti komunalinių atliekų surinkimo sistemą, renovuoti ir tiesti naujus vandentiekio, nuotekų surinkimo sistemų tinklus, renovuoti šilumos tiekimo trasas, asfaltuoti kelius. Siekiant sumažinti bei išvengti neigiamos įtakos aplinkai, svarbu vykdyti švietėjišką veiklą mokyklose, lopšeliuose-darželiuose, skatinti gyventojų bendruomenes rūpintis aplinka, saugoti geriamojo vandens išteklius nuo galimos taršos.**Produkto kriterijai (2018 m.):**1. Surinkta antrinių žaliavų – 160,0 t;2. Išvalytų bešeimininkėmis atliekomis užterštų teritorijų skaičius – 6 vnt.;3. Išvalyta naftos produktais užterštų teritorijų – 1 vnt.;4. Surinkta ir perduota utilizuoti bešeimininkių padangų – 30,0 t.**05 uždavinys. Tvarkyti ir gausinti žaliuosius plotus.**Savivaldybei pavesta vykdyti želdinių priežiūrą, juos atnaujinti, pagal galimybes plėsti žaliuosius plotus. Savivaldybė finansiškai remia miško plotų savininkus, valdytojus bei naudotojus, kurie įgyvendina žalos miškui mažinimo priemones, finansuoja medžioklės plotų vienetų sudarymo ar jų ribų pakeitimo projektų parengimą, atlygina vilkų ūkiniams gyvūnams padarytą žalą.**Produkto kriterijai (2018 m.):**1. Paramos, suteiktos miško želdynų apsaugos prevencines priemones vykdantiems asmenims, dydis – 48,5 tūkst. Eur;2. Pašalintų praradusių savo vertę, keliančių pavojų medžių skaičius – 50 vnt.;3. Prižiūrimų parkų, skverų skaičius – 3 vnt.;4. Pasodinta medelių – 50 vnt.;5. Įgyvendintas projektas „Kraštovaizdžio apsaugos priemonių įgyvendinimas Panevėžio rajone I etapas“ – 1 vnt.**06 uždavinys. Vykdyti prevencijos priemones, siekiant išvengti žalos aplinkai.**Miško sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos miškui prevencijos priemonių, kartografinės ir kitos medžiagos, reikalingos pagal Lietuvos Respublikos medžioklės įstatymo reikalavimus rengiamų medžioklės plotų vienetų sudarymo ar jų ribų pakeitimo projektų parengimo priemonėms finansuoti.Siekiant sumažinti bei išvengti neigiamos įtakos aplinkai, svarbu vykdyti švietėjišką veiklą mokyklose, lopšeliuose-darželiuose, informuoti ir skatinti gyventojų bendruomenes tinkamai rūpintis aplinka.**Produkto kriterijai (2018 m.):**1. Atlygintos vilkų ūkiniams gyvūnams padarytos žalos dydis – 2,0 tūkst. Eur;2. Ugdymo įstaigoms prenumeruojamos spaudos ekologine tema skaičius – 58 vnt.;3. Dalyvauta aplinkosauginėse akcijose – 1 vnt.;4. Vykdyta visuomenės švietimo ir informavimo atliekų tvarkymo klausimais programa – 1 vnt. |
| **Numatomas programos įgyvendinimo rezultatas:**Įgyvendinus programą bus užtikrintas komunalinių atliekų tvarkymas, sumažinta tarša, kompensuojama aplinkai padaryta žala, prižiūrima, saugoma ir gausinama gamtinė aplinka, ugdoma ekologiškai mąstanti bendruomenė. |
| **Galimi programos vykdymo ir finansavimo variantai:** Programa gali būti finansuojama iš Valstybės, Savivaldybės biudžeto, rėmėjų, Europos Sąjungos paramos lėšų ir savivaldybės aplinkos apsaugos rėmimo programos lėšų. |
| **Savivaldybės plėtros strateginio plano dalys, susijusios su vykdoma programa:*** + 1. 2.2.2 uždavinys. Formuoti gyventojų sveikos gyvensenos įgūdžius ir stiprinti jų sveikatą;
		2. 2.3.1 uždavinys. Mažinti gamtinės ir gyvenamosios aplinkos užterštumą;
		3. 2.3.2 uždavinys. Pritaikyti gamtinę aplinką rekreacijos poreikiams;
		4. 2.4.1 uždavinys. Sudaryti gyventojams galimybę gauti geros kokybės geriamąjį vandenį ir naudotis buitinių nuotekų tvarkymo paslaugomis.
 |
| **Susiję Lietuvos Respublikos ir Savivaldybės teisės aktai:**Lietuvos Respublikos aplinkos apsaugos įstatymas, Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos aplinkos oro apsaugos įstatymas, Lietuvos Respublikos atliekų tvarkymo įstatymas, Lietuvos Respublikos geriamojo vandens tiekimo ir nuotekų šalinimo įstatymas, Lietuvos Respublikos želdynų įstatymas, Lietuvos Respublikos žemės gelmių įstatymas, Lietuvos Respublikos miškų įstatymas, Lietuvos Respublikos saugomų teritorijų įstatymas, Lietuvos Respublikos teritorijų planavimo įstatymas, Lietuvos Respublikos mokesčio už aplinkos teršimą įstatymas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_